Na majstrovstvách sveta v časovke družstiev na 100 km v roku 1983 získal spolu s tímovými kolegami striebornú medailu, čomu predchádzal zisk bronzu na tomto podujatí v roku 1981. V časovke jednotlivcov zdobí Milana Jurča štvornásobný titul majstra Československa. Jeho športová kariéra bola viackrát ovplyvnená politickým režimom, keď napr. v roku 1984 Česko-Slovensko ako krajina sovietskeho bloku bojkotovala Letné olympijské hry v Los Angeles, kde bol Jurčo nominovaný na tímovú časovku družstiev, alebo sa tesne po jadrovej havárii v Černobyle v roku 1986 spolu s ďalšími reprezentantmi Československa zúčastnil Pretekov mieru.